Sakraalitila

Sakraalitila on sakraali eli pyhä tila. Suomen evankelis-luterilaisessa kirkossa sakraalitilalla tarkoitetaan erityistä jumalanpalveluskäyttöön vihittyä tilaa, jota voidaan harkinnan mukaan käyttää myös muuhun tarkoitukseen. Ehtoollista vietetään pääsääntöisesti sakraalitilassa; sen toimittamiseen muualla tarvitaan erillinen lupa. Sakraalitilasta voidaan käyttää nimitystä kirkko, kirkkosali tai kappeli. 

Jos sakraalitila sijaitsee sellaisen rakennuksen yhteydessä, jota ei ole määritelty kirkolliseksi rakennukseksi, siihen ei sovelleta kirkkorakennusta koskevia erityissäännöksiä esimerkiksi rakennussuojelusta. Tällaisia ovat myös monet seurakuntakeskukset, joista saatetaan käyttää kirkko-nimitystä, esimerkiksi Pallivahan kirkko.

Katso myös 
 Rukoushuone
 Tsasouna

Lähteet 
 Aamenesta öylättiin - evl.fi. Viitattu 3.2.2023.

Kristilliset rakennukset
Suomen evankelis-luterilaisen kirkon rakennukset
Tilat